MLDataScientist/Wikipedia-uzbek-2024-05-01 huggingface dataset:
Vladimir Marín

Vladimir Marin Rios () — kolumbiyalik futbolchi, „Sportivo Trinidense“ klubi va Kolumbiya terma jamoasi yarim himoyachisi hisoblanadi.

Jamoalardagi faoliyati 
Vladimir Marín oʻz faoliyatini „Deportivo Rionegro“ jamoasida oʻz shahridan boshlagan. 1999-yilda u „Mustang“ kubogida klub safida debyut qildi. 2001-yil yozida Vladimir Marín Boliviya „Jorge Wilstermann“ jamoasiga koʻchib oʻtdi. U yangi jamoada uch yarim mavsum oʻynadi va 100 dan ortiq oʻyin oʻtkazdi. Vladimir Marín 2005-yilda klubni tark etdi va ikki yil Braziliyaning „Athletico Paranaense“ jamoasi, Argentinaning „Independiente“ jamoasi va „Atlético Nacional“ klublarida oʻynadi.

2015-yilning yozida u „Águilas“ jamoasiga koʻchib oʻtdi. 12-iyul kuni „Atlético Nacional“ jamoasiga qarshi oʻyinda Vladimir Marín yangi jamoa tarkibida debyut qildi. 4-oktyabr kuni „Atlético Huila“ jamoasiga qarshi bahsda Vladimir Marín „Águilas“ uchun birinchi golini raqib darvozasiga kiritdi. 2016-yil boshida Vladimir Marín Paragvayning „Sportivo Luqueño“ klubiga oʻtdi. „General Díaz“ klubiga qarshi oʻyinda u yangi jamoada debyut qildi. 19-fevral kuni „Rubio Nu“ klubiga qarshi duelda Vladimir Marín „Sportivo Luqueno“ jamoasi uchun birinchi golini kiritdi.

Xalqaro karyerasi 
2006-yilda Vladimir Marín Kolumbiya terma jamoasida debyut qildi. 2007-yilda Vladimir Amerika kubogida ishtirok etdi. Turnirda u Paragvay va AQSH jamoalariga qarshi duelda oʻynadi. 2009-yil 11-fevralda Vladimir Marín terma jamoadagi ilk golini Gaiti darvozasiga kiritdi.

Statistikasi

Yutuqlari 
Jamoaviy yutuqlari

„Libertad“

  Paragvay chempionati — 2007-yil
  Paragvay chempionati — Apertura- 2008
  Paragvay chempionati — Klausura-2008
  Paragvay chempionati — Klausura-2010

„Toluca“

  Meksika chempionati — Bisentenario-2010

Manbalar 

Yashayotgan insonlar
1979-yilda tugʻilganlar
26-sentabrda tugʻilganlar
2016-yilgi F4 Britaniya chempionati

2016-yilgi F4 Britaniya chempionati (birinchi ikki raundda 2016-yilgi MSA Formula chempionati nomi bilan tanilgan) Angliya va Shotlandiya boʻylab oʻtkazilgan Formula 4 ochiq gʻildirakli, bir oʻrindiqli avtopoyga boʻyicha koʻp bosqichli chempionat hisoblanadi. Chempionatda professional avtopoyga jamoalari va xususiy mablag‘ bilan taʼminlangan poygachilar chempionatning texnik reglamentiga mos keladigan Formula 4 avtomobillarida bellashdilar. Bu, Britaniya Formula Ford chempionatidan keyingi ikkinchi mavsum, FIAning Formula 4 qoidalariga muvofiq oʻtkazilgan ikkinchi yil boʻldi. TOCA jamoasi tashkilotchilardan biri boʻlib, u BTCC markazi atrofida tuzilgan qoʻllab-quvvatlash toifalarining maxsus dasturlaridan biri hisoblanadi.

2016-yilgi F4 Britaniya chempionati yangi mavsuni 2-aprel kuni Brands Hatch avtodromida — Indy trassasida boshlandi va 1-oktyabrda xuddi shu maydonchada Gran-pri sxemasidan foydalangan holda yakunlandi. Mavsum davomida oʻnta bosqichdab iborat oʻttizta poyga oʻtkazildi. Barchasi 2016-yilgi Britaniya avtomobillar chempionati mavsumini qoʻllab-quvvatlash uchun tashkil etildi.

Jamoalar va poygachilar 

Barcha jamoalar Britaniyada roʻyxatdan oʻtgan. Ushbu mavsumda toʻqqizta jamoa ishtirok etdi. Gʻoliblikni Carlin jamoasi aʼzosi Max Fewtrell qoʻlga kiritdi. U mavsum davomida 358 ball qoʻlga kiritgan boʻlsa, ikkinchi oʻrinni egallagan Sennan Fielding 351 ball toʻpladi. Gʻolib nomi oxirgi poygaga qadar aniq boʻlmadi. Oxirgi poygada Max Fewtrell marraga birinchi boʻlib yetib keldi va ushbu natija unga musobaqa gʻolibligini taqdim etdi.

Chempionat jadvali 

Chempionay davomida ishtirokchilarga quyidagi tartibda ballar berilib borildi.

 S/O — Start ololmadi
 S/Oʻ — Saralashdan oʻtolmadi
 DSK — Diskvalifikatsiya
 I/E — Ishtirok etmadi
 CH/K — Chiqib ketdi

Manbalar

Havolalar 
 
FIA Formula 4 chempionati
George John

George John () — amerikalik futbolchi bo`lib, markaziy himoyachi sifatida faoliyat olib boradi.

Faoliyati 
2005-2008-yillarda George John Vashington universitetida biznes boshqaruvi boʻyicha tahsil olgan va National Collegiate Athletic Associationda „Washington Huskies“ universiteti futbol jamoasida oʻynagan.

2009-yilning 15-yanvarida George John MLS Super Draftning birinchi bosqichida „Dallas“ jamoasi tomonidan umumiy hisobda 14-o‘rinni egalladi. U oʻzining professional debyutini 2009-yil 4-aplreda „New England Revolution“ jamoasiga qarshi oʻtkazdi. 2009-yilning 16-mayida „Seattle Sounders“ klubiga qarshi o‘yinda u o‘ng sonini jarohatlab oldi va shutufayli keyingi oltita o‘yinni o‘tkazib yuborishga majbur boʻldi. 2009-yil 17-oktyabrda u „Colorado Rapids“ jamoasi darvozasiga birinchi professional golini urdi.

George John 2010-yilgi „AHEPA Garri Agganis“ mukofotini oldi.

2011-yil avgust oyida George Johnga Angliyaning „Blackburn Rovers“ jamoasi qiziqish bildirgan, biroq tomonlar kelishuvga erisha olishmagan.

2014-yil 10-dekabrda George John MLS kengayish loyihasida „New York City“ jamoasi tomonidan tanlangan. Biroq mavsum davomida klub roʻyxatida boʻlganiga qaramay, u bilan shartnoma rasman imzolanmagan.

Xalqaro karyerasi 
2011-yilning may oyida George John Gretsiya terma jamoasi yigʻiniga taklif qilindi.

2011-yil 22-dekabrda George John Venesuela va Panamaga qarshi oʻrtoqlik oʻyinlari bilan yakunlangan yillik yanvar yigʻiniga AQSh terma jamoasiga chaqirildi. Ammo 2012-yilning 4-yanvarida u klub muammolarini hal qilish uchun lagerni tark etdi.

Statistikasi

Manbalar 

Yashayotgan insonlar
1987-yilda tugʻilganlar
20-martda tugʻilganlar
Rosa acicularis

Rosa acicularis — rosaceae oilasiga mansub gulli o'simliklar qatoriga kiradi. Odatda tikanli yovvoyi gul, tikanli atirgul, tukli gul, yovvoyi gul yoki Arktika atirguli deb ham nomlanadi. Bu Osiyo Yevropa va Shimoliy Amerikaning shimoliy hududlarida golarktik tarqalgan yovvoyi atirgulning bir turi hisoblanadi.

Tavsifi 
Rosa acicularis - 1-3 metr balandlikda o'sadigan bargli buta hisoblanadi. Barglari qarama-qarshi joylashgan bo'lib, 7-14 sm uzunlikda, uchdan ettigacha yaproqlar joylashgan. Barglarining shakli tuxumsimon, chetlari tishli (tishli) tuzilgan. Gullar pushti (kamdan-kam hollarda oq), diametri 3,5-5  sm, kesib ko'rilganda, rangi qizil, nok shaklida tuxumsimon, diametri 10-15 mm kattalikda bo'ladi. Uning tabiiy yashash joylariga chakalakzorlar, soy bo'ylari, qoyali toshlar va o'rmonli tepaliklar hisoblanadi.

Ushbu atirgul turining ploidligi o'zgaruvchan bo'ladi. Botanika ilmiy-tekshirish instituti olimlari uni Shimoliy Amerikada tetraploid va geksaploid (subsp. sayi) va Yevrosiyoda oktoploid (subsp. acicularis), jumladan, Xitoyda sanab o'tgan. Shimoliy qutb tekisliklarida o'sadigan turlarining genetikasi odatda tetraploid hisoblanadi.  Yukonda geksaploid populyatsiyalari mavjud.

Shimoliy Amerikada tarqalishi 
Shimoliy Amerika tekisliklarida bu mahalliy atirgul turi Albertaning viloyatining mahalliy gulidir. Bu Kanada Prairiya provinsiyalarining Parklend hududida Rosa Woodsii (Vuds atirgullari) kabi turi keng tarqalgan emas va Shimoliy Amerikaning shimoliy boreal o'rmonlarida Rosa Woodsii kabi keng tarqalmagan.

Foydalanishi 
Qishgacha o'simlik tanasida saqlanib  qolinadigan moddalar A va C vitaminlari bo'lib yuqori samaraga ega ekanligi haqida ma'lumotlar mavjud. Mahalliy amerikaliklar barglardan choy va salat tayyorlashadi va tamaki chekish uchun ichki qobig'idan foydalanishadi. Bu o'simlikdan parfyum ham ishlab chiqarilish keng yo'lga qo'yilmoqda.

Yana qarang 

 Rosa turlari ro'yxati

Manbalar 

Biologiya
Botanika
O'simliklar
Gullar
Atirgullar
Shimoliy Amerika florasi
Osiyo o'simliklari
Yevropa o'simliklari
Kanada o'simliklari
Jeffrey Hendrick

Jeffri Patrik Xendrik () — irlandiyalik futbolchi, „Newcastle United“ va Irlandiya Respublikasi „Reading“ klubida ijara asosida oʻynaydigan yarim himoyachi.

Jamoalardagi faoliyati 

Jeffrey Hendrick Angliyaning „Derby County“ klubi tarbiyalanuvchisi hisoblanadi. 2011-yilning 23-aprelida u chempionatdagi debyutini „Burnley“ga qarshi o‘tkazdi. 17-sentyabr kuni „Nottingham Forest“ga qarshi duelda Jeffrey Hendrick „Derby County“ uchun birinchi golini urdi. 2014-yilda Jeffrey Hendrick Irlandiyada yilning eng yaxshi yosh futbolchisi deb topildi.

2016-yilning yozida Jeffrey Hendrick „Burnley“ga koʻchib oʻtdi. Transfer summasi 10,5 million yevroni tashkil etdi, bu klub uchun transfer rekordi edi. 10-sentabr kuni u Premer-ligadagi debyutini „Hull City“ga qarshi o‘tkazdi. 26-sentyabr kuni „Watford“ga qarshi oʻyinda Jeffrey Hendrick „Burnley“ safidagi ilk golini urdi

2020-yil avgust oyida Jeffrey Hendrick „Newcastle United“ bilan toʻrt yillik shartnoma imzoladi.

Jamoalardagi karyerasi 
2011-yilda yoshlar jamoasi tarkibida Jeffrey Hendrick Ruminiyada boʻlib oʻtgan yoshlar oʻrtasidagi Evropa chempionatida ishtirok etdi. Turnirda u Gretsiya, Chexiya, Ruminiya va Ispaniya jamoalariga qarshi oʻyinlarda ishtirok etgan.

2013-yilning 6-fevralida Polshaga qarshi o‘rtoqlik o‘yinida Jeffrey Hendrick Irlandiya terma jamoasi safida debyutini o‘tkazib, ikkinchi bo‘limda Jeyms Makkarti o‘rniga maydonga tushdi.

2016-yilda Jeffrey Hendrick terma jamoa tarkibida Fransiyada boʻlib oʻtgan Yevropa chempionatida ishtirok etdi. Turnirda u Shvetsiya, Belgiya, Italiya va Fransiya jamoalariga qarshi oʻyinlarda ishtirok etgan.

5-sentyabr kuni JCh-2018 saralashida Serbiyaga qarshi o‘yinda Jeffrey Hendrick terma jamoadagi ilk golini urdi.

Statistikasi

Yutuqlari 
 Yilning eng yaxshi irlandiyalik yosh futbolchisi (1): 2014-yil

Manbalar 

Yashayotgan insonlar
1992-yilda tugʻilganlar
31-yanvarda tugʻilganlar
Diana Prazak

Diana Prazak (talaffuzi: Diana Prazak; 1979-yil 20-iyulda tugʻilgan) — avstraliyalik professional bokschi va 2013-yildan 2014-yilgacha ikkinchi yarim yengil vazn toifasida WBC chempionlik unvonini qoʻlga kiritgan. Diana Prazak BoxRec vebsayti tomonidan eng yaxshi faol bokschi deb topilgan birinchi avstraliyalik bokschidir.

Havaskor sifatida faoliyati 
27 yoshida Prazak vazn yoʻqotish uchun mahalliy boks zaliga qoʻshilgan va mashq qila boshlagan. Prazak birinchi havaskor jangini olti oylik mashgʻulotdan keyin 64 kg vaznda oʻtkazgan. U havaskor jangchi sifatida oltita jangda qatnashib, ularning barchasida gʻalaba qozongan. Janglardan oxirgisida milliy chempionlik unvoniga ega boʻlgan Prazak, yengil vazn toifasida havaskorlar oʻrtasida Avstraliya chempioniga aylangan. Bu jang Prazakning professional boʻlishdan oldingi soʻnggi havaskor jangi edi.

Professional faoliyati 
Prazak professional boksdagi debyutini 2010-yil 13-mart kuni Avstraliyaning Viktoriya shtatidagi Muni vodiysida o‘tkazgan. Diana Prazak avstraliyalik Sara Howett bilan olti raundli kurashdan soʻng hakamlarning bir ovoz qarori bilan magʻlub boʻlgan. 2013-yilda u ikkinchi yarim yengil vazn toifasida chempion Frida Walbergga qarshi jang qilgan va 8-raundda nokaut bilan gʻolib boʻlgan. Prazak chempionlikni qoʻlga kiritgan, Wallberg esa kasalxonaga yotqizilgan va miyasidan qon ketishi tufayli zudlik bilan operatsiya qilingan.

Bu jang Bittersweet hujjatli filmida koʻrsatib oʻtilgan.

Professional boks rekordi 
Izoh: KO-nokaut, TKO-texnik nokaut, UD- yakdil qaror, MD- hakamlar qarori

Manbalar

Havolalar 

 Diana Prazak Awakening Fighters

Yashayotgan insonlar
1979-yilda tugʻilganlar
Irravadiyalik delfin

Irravadiyalik delfin () — delfinlar oilasining Orcaella jinsiga mansub suvli sutemizuvchilar turi (Delphinidae).

Tashqi koʻrinish 
Delfinlar oilasining boshqa vakillaridan farqli oʻlaroq, Irravadiya delfinlarining tumshugʻi yoʻq va boʻyni egiluvchan. Bu xususiyatning sababi boshning orqasida koʻrinadigan burmalardir. Boshi qavariq, peshonasi ogʻiz boʻylab kengayadi. Koʻkrak qanotlari keng va uchburchak shaklida. Dorsal qanotlari ham uchburchak shaklida boʻlib, ularning uzunligi butun tananing uzunligining uchdan ikki qismini tashkil qiladi. Rangi kulrang-koʻkdan koʻk-kulranggacha oʻzgaradi. Tishlari tor, uchli, uzunligi taxminan 1 sm. Irravadiya delfinlarining ogʻirligi 114-143 kg, tana uzunligi 146-275 sm ni tashkil etadi. Shuningdek, erkak delfinlarlar odatda kattaroq va uzunroq dorsal qanotlarga ega. Irravadiyalik delfinlarining oshqozoni boʻlinmalarga boʻlingan.

Yashash joyi 
Bu turdagi Delfinlar Hind okeanining Bengal koʻrfazidan Avstraliya shimoligacha boʻlgan qirgʻoq suvlarida yashaydilar.

Kambodjadagi delfinlar populyatsiyasi 2022-yilga kelib yoʻq boʻlib ketgan deb hisoblanadi.

Xulq-atvor 
Irravadiya delfinlari 3-6 delfinlardan iborat guruhlarda yashaydi. Ular bir guruhdan ikkinchisiga oʻtishlari mumkin. Shuni etib oʻtish kerakki, hududni oʻrganayotganda, delfinlar boshlarini suvdan koʻtarib, ularni oʻrab turgan hamma narsani koʻrish uchun aylanadilar. Ular juda sekin suzadilar. Irravadiya delfinlari paydo boʻlganda, havo yutish uchun boshning faqat yuqori qismini ochib beradi. Nafas olish juda tez amalga oshiriladi va shoʻngʻinlarning faqat 14 foizi chayqalishlar bilan amalga oshiriladi.

Yana qarang 

 Avstraliyalik qirqburunli delfin

Manbalar
2017-yilgi F4 Britaniya chempionati

2017-yilgi F4 Britaniya chempionati Birlashgan Qirollik boʻylab oʻtkazilgan Formula 4 ochiq gʻildirakli, bir oʻrindiqli avtopoyga boʻyicha koʻp bosqichli chempionat hisoblanadi. Chempionatda professional avtopoyga jamoalari va xususiy mablagʻ bilan taʼminlangan haydovchilar chempionatning texnik reglamentiga mos keladigan Formula 4 avtomobillarida bellashdilar. Bu, Britaniya Formula Ford chempionatidan keyingi uchinchi mavsum, FIAning Formula 4 qoidalariga muvofiq oʻtkazilgan uchinchi yil boʻldi. TOCA jamoasi asosiy tashkilotchilardan biri sifatida BTCC markazi atrofida qurilgan qoʻllab-quvvatlash markazlarining keng qamrovli dasturlarini yuritish va tadbirlarini tashkil etish bilan shugʻullanadi.

Mavsum 1-aprel kuni Brands Hatchda avtodromida — Indy trassasida boshlandi va 1-oktyabrda xuddi shu joyda Gran-pri sxemasidan foydalangan holda yakunlandi. Mavsum davomida oʻnta bosqich, oʻttizta poyga oʻtkazildi. Chempionatda birinchi marta kam byudjetli haydovchilar uchun Ford F4 Challenge Cup taqdim etildi. Challenge kubogi raqobatchilardan chempionatning 7 ta dam olish kunlarida qatnashishlarini talab qildi, ular Knockhill Racing avtodromi bosqichi va Brands Hatch finalini oʻz ichiga olishi kerak edi.

2017-yilgi F4 Britaniya chempionati gʻolibi Carlin jamoasi poygachisi Jamie Caroline boʻldi. U 442 ball toʻplagan holda eng yaqin taʼqibchisini 66 ball ortda qoldirib ketdi. Har bir jamoa har bir tur oldidan yuqori ball toʻplash uchun ikkita poygachini tayinladi, chunki jamoalar tarkibi ikki va undan koʻp aʼzolardan iborat edi. Donington Parkidagi uchinchi poyga paytida (16-aprelda) poygachi Billy Monger bilan baxtsiz hodisa yuz berdi.

Jamoalar va poygachilar

Kalendar 

Taqvim 2016-yil 16-iyunda eʼlon qilingan.

Chempionat jadvali

Ball 

 S/O — Start ololmadi
 S/Oʻ — Saralashdan oʻtolmadi
 DSK — Diskvalifikatsiya
 I/E — Ishtirok etmadi
 CH/K — Chiqib ketdi

Manbalar

Havolalar 
 

FIA Formula 4 chempionati
Jared Dillinger

Jared Rayan B. Dillinger — (talaffuzi: Jared Rayan B. Dillindjer; 1984-yil 6-yanvarda tugʻilgan) Filippin Basketbol Assotsiatsiyasining (PBA) Barangay Ginebra San Migel jamoasida oʻynovchi Filippin-Amerikalik professional basketbolchi. Dillinger 2008-yilgi isteʼdodli basketbolchilar roʻyxatida ikkinchi oʻrinni egallagan. Jared Dillinger juda koʻp qirrali oʻyinchi boʻlib, 2, 3 va baʼzan 4 pozitsiyalarda oʻynay oladi.

Ilk faoliyati 
Jared Rayan Dillinger 1984-yil 6-yanvarda Janubiy Dakota shtatining Rapid City shahrida tug‘ilgan. Jared Rayan Dillinger dastlab AQSh Havo kuchlari akademiyasi jamoasida oʻynagan. Dillinger oʻrtacha 31 daqiqa, 9,7 ball va 2 golli uzatmani amalga oshirgan.

Jared Rayan Dillinger PBA (Filippin Basketbol Assotsiatsiyasi) talablariga javob berish uchun Liga Pilipinas musobaqasida Pampanga Buddies guruhida oʻynagan va PBA loyihasiga kirishdan oldin birinchi navbatda 25 ta havaskor oʻyinlarda ishtirok etishi kerak boʻlgan. Dillinger Talk’NʼText guruhi aʼzosi sifatida oʻynay boshlagan va 4 yil ichida 5 ta chempionlikni qoʻlga kiritgan.

Professional faoliyati 
Dillinger 2008-yildagi PBA loyihasida Talk 'N Text Tropang Texters guruhi aʼzosi sifatida ikkinchi oʻrinni egallagan.

Oʻyinchi profili 
Dillinger chap qoʻl, tezkor va toʻpni yaxshi koʻtaruvchi hamda oʻrtacha tana tuzilishiga ega. Uning sakrash qobiliyati oʻrtacha.

Uning asosiy qobiliyati — toʻpni uzatish. Dillinger ajoyib uzatuvchi, u oʻyin davomida uzoq uzatmalarni amalga oshirishi mumkin. Dillinger xuddi futbol himoyachisiga oʻxshaydi.

Manbalar

Havolalar 

 Jared Dillinger: Oʻyinchi profili

Yashayotgan insonlar
1984-yilda tugʻilganlar
12 Monkeys

12 Monkeys 2015-yilda chiqarilgan AQSh teleserialidir. 1995-yilda suratga olingan shu nomdagi filmga asoslangan.

Mazmuni 
2015-yilda halokatli virus keltirib chiqaradigan global falokat natijasida Yerning katta aholisidan faqat millionlab, balki minglab odamlar qolib ketishiga shubha qilmay yashayotganlar. 2043-yilda odamlar yer ostiga yashirinishga majbur boʻlishadi. Ammo virus sayyoramiz boʻylab qayerda tarqalgani va kim „birinchi bemor“ boʻlganligi hali ham nomaʼlum. Olingan soʻnggi maʼlumotlar tufayli tarqalish yili va u bilan bogʻliq shaxsning ismi maʼlum boʻladi. Shunday qilib, bir guruh olimlar 2015-yilga jinoiy oʻtmishga ega boʻlgan Jeyms Koulni (Aaron Stenford) yuborish orqali tarixni oʻzgartirishga qaror qilishadi. Doktor-bakteriolog Kassandra Rayli (Amanda Shull) Jeyms bilan uchrashgandan keyin uning kelajakdagi hayoti qanday oʻzgarishini deyarli tushunmaydi. Jeyms apokalipsisga sababchi boʻlgan odamni yoʻq qilishi kerak boʻladi.

Aktyorlar va personajlar 

 = Mavsumdagi asosiy rol
 = Mavsumdagi yordamchi rol
 = Mavsumdagi mehmon roli
 = Koʻrinmaydi

Asosiy rollar

Yordamchi personajlar

Tanqidi 
12 Monkeys teleserialining birinchi mavsumi turli xil sharhlarni oldi. Rotten Tomatoes sayti serialni 60% ijobiy baholadi.

Epizodlar

Manbalar

Havolalar 

 
Ingliz tilidagi televizion shoular
AQSh teleseriallari
2010-yillar teleseriallari
Blusher

Blusher — Amanita turkumining bir-biriga yaqin boʻlgan bir nechta turlarining umumiy nomi. A. rubescens yoki qizarib ketgan amanita Yevropa va Sharqiy Shimoliy Amerikada esa A. novinupta shuningdek, qizargan kelin sifatida ham tanilgan. Shimoliy Amerikaning gʻarbiy qismida uchraydi. Ularning ilmiy va umumiy nomlari kesilganda etining pushti ranga kirishi bilan bogʻliq.

Blusherni isteʼmol qilish mumkin. Poyaning pastki qismidagi pushti rang bilan osongina tanib olinadi.

Tavsif 
Yevropa blusherida qizil-jigarrang qalpoq (qopqoq) bor, boʻyi 5-15 sm. Baʼzilari yomgʻir bilan yuvilishi mumkin boʻlgan oq-sariq rang bilan qoplangan. Qoʻziqorinning eti oq, koʻkargan yoki havoga taʼsir qilganda pushti rangga aylanadi. Bu zaharli soxta blusher yoki panter qopqogʻidan (Amanita pantherina) farqlashda asosiy xususiyatdir. Poyasi (poyasi) oq rangda, qalpoq rangi oqarib ketgan va 5-15 sm gacha oʻsadi. Gillalar oq, shikastlanganda qizil dogʻlar paydo boʻladi. Halqaning ustki tomonida chiziqli (yaʼni tizmalari bor), bu uni Amanita pantherinadan ajratib turadigan yana bir xususiyat. Sporalari oq, tuxumsimon, amiloid va taxminan 8 dan 5 mkm gach kattalikda boʻladi.

Pishirilmagan qoʻiqorinning taʼmi yumshoq, ammo zaif achchiq taʼmga ega . Hidi kuchli emas.

Qoʻziqorin koʻpincha hasharotlar hujumiga uchraydi.

Tarqalishi va yashash joyi 

U Yevropaning katta qismida va Shimoliy Amerikaning sharqiy qismida keng tarqalgan (ikkinchi mintaqada Amanita amerirubescens nomiga mos keladigan kamida uch xil tur mavjud) kambagʻal tuproqlarda, shuningdek, bargli va ignabargli oʻrmonlarda oʻsadi, iyundan noyabrgacha paydo boʻladi. Osiyoda uchrashi ham qayd etilgan.

Shimoliy Amerikaning sharqiy qismida Amanita rubescensning asisiy zararkunandasi Hypomyces hyalinus. Parazitlangan mevali tanalarni tanib olish juda qiyin, baʼzi kasallangan zamburugʻlar „qizarish“ xususiyatini saqlab qoladi.

Amanita novinupta 
AQShning gʻarbiy qismida topilgan, yaqinda rasman tasvirlangan va shu paytgacha A. rubescens sifatida notoʻgʻri identifikatsiya qilingan tur.

Boshqa turlar 
Bir-biriga yaqin turlarga Amanita brunneolocularis, A. orsonii, A. rubescens var. alba va A. rubescens var. kongolensis.

Foydalanish 
Amanita rubescens pishirilgan holatda isteʼmol qilinadi. A. rubescens xom holatida gemolitik oqsilni oʻz ichiga olganligi maʼlum boʻlib, pishirilganda parchalanib ketadi.

Galereya

Manbalar 

Zaharli zamburugʻlar
Amanita
Aleksandr Viktorovich Abt

Aleksandr Viktorovich Abt (ruscha: Александр Викторович Абт; 22-oktyabr 1976-yil, , SSSR) — erkaklar oʻrtasidagi yakkalik konkida uchish musobaqalarida qatnashgan sovet va rus figurali uchuvchisi. 2003-yil Rossiya chempionligini qoʻlga kiritgan va 1991-yil oʻsmirlar oʻrtasidagi vitse-jahon chempioni boʻlgan. Janubiy Koreyada boʻlib oʻtgan qishki Universiadaning bronza medali sovrindori. Rossiyada xizmat koʻrsatgan sport ustasi. 1997 — 1998-yilgi mavsumda boʻlib oʻtgan Yevropa chempionatida bronza medalini qoʻlga kiritgan.

Tarjimayi holi 
Aleksandr Viktorovich Abt 6 yoshida birinchi marta konkida uchishni boshlagan. Dastlab u bilan murabbiy Sergey Volkov, keyinroq esa Rafael Arutyunyan shugʻullangan. Oʻzining sport faoliyati davomida Aleksandr turli jarohatlarga duchor olgan. Ulardan eng jiddiyini 1996-yilda Meksikada boʻlib oʻtgan musobaqadagi namoyishlarida olgan. Aleksandr Viktorovichning soʻnggi havaskor turniri 2004-yilgi Rossiya chempionati boʻlib, u yerda olgan jarohati tufayli oʻz faoliyatini toʻxtatishga majbur boʻlgan.

1999-yilda Aleksandr rossiyalik figurali uchuvchi (muz ustida raqs) Yelena Pavlovaga uylandi. Er-xotinning 2000-yil mart oyida dunyoga kelgan Makar ismli oʻgʻli bor. Hozir oila AQShning New Jersey shtatida istiqomat qiladi. Aleksandr va Yelena mahalliy muz maydonchasida mashq qilishadi.

2008-yilda Aleksandr Rossiya televideniyesining „Birinchi kanal“ ida efirga uzatilgan „Muzlik davri-2“ (Lednikoviy period-2) nomli koʻrsatuvida ishtirok etgan va u yerda aktrisa Anastasiya Makeeva bilan chiqish qilgan.

Natijalari

1998-yildan keyin

1998-yilgacha

Filmografiyasi 
2008-yil — Jarkiy lyod — Maksim Voronin

Manbalar

Yana qarang 

 Figurali uchish boʻyicha oʻsmirlar oʻrtasidagi jahon chempionati 1993-yil
 2002-yilgi qishki Olimpiya oʻyinlarida figurali uchish — yakkalik (erkaklar)

Havolalar 

 Rasmiy sayt A. Abta  )

Yashayotgan insonlar
1976-yilda tugʻilganlar
22-oktabrda tugʻilganlar
Husniddin Nishonov

Husniddin Baxrom oʻgʻli Nishonov (1998-yil 19-may) – oʻzbek mini-futbolchisi, „BMB“ futzal klubi va Oʻzbekiston mini-futbol terma jamoasi hujumchisi. 2021-yilgi Futzal boʻyicha jahon chempionatida ishtirok etgan va eng yaxshi oʻyinchilardan biri boʻlgan.

Manbalar 

Yashayotgan insonlar
Oʻzbekiston futzalchilari
Oʻzbekistonlik erkak futbolchilari
Futzal boʻyicha Oʻzbekiston terma jamoasi futbolchilari